Folketing
2013-12-10

Der tror jeg så ordføreren er galt på den, og det vil jeg godt lige korrigere. Det er sådan, at alle kommunerne i Nordjylland har stemt for den her vestlige linjeføring. Det gælder Regionsrådet, og det gælder også Aalborg Byråd. Så der er ikke nogen, der ikke kan blive enige om noget. Men problemet er nok, at regeringen ikke rigtig indbyrdes kan blive enige, for vi har et SF i Nordjylland, der er decideret modstander af det. Og mens denne uenighed pågår, har vi altså nogle mennesker, der er stavnsbundet og ikke kan vedligeholde deres huse, ikke kan prioritere dem og ikke kan sælge dem, og jeg må endnu en gang bede om ordførerens anvisning på, hvordan vi hjælper dem.